নওগাঁয় নিপাহ ভাইরাসে গৃহবধূর মৃত্যু
নওগাঁর ধামইরহাটে নিপাহ ভাইরাসে আক্রান্ত হয়ে আয়েশা সিদ্দিকা (৩০) নামে এক গৃহবধূর মৃত্যু হয়েছে। এমন ঘটনায় এলাকায় তোলপাড় সৃষ্টি হয়েছে।







পারিবারিক সূত্র জানায়, প্রায় দুই সপ্তাহ আগে উপজেলা সদরের ওষুধ ব্যবসায়ী সাইফুল ইসলামের স্ত্রী আয়েশা সিদ্দিকা খেজুরের রস খেয়েছিলেন। এর কয়েকদিন পর তিনি অসুস্থ হয়ে পড়লে প্রথমে তাকে পত্নীতলা স্বাস্থ্য কমপ্লেক্স এবং পরবর্তীতে রাজশাহী মেডিকেল কলেজ হাসপাতালে ভর্তি করা হয়। সেখানে  চিকিৎসাধীন অবস্থায় বৃহস্পতিবার বিকালে তার মৃত্যু হয়। আয়েশা সিদ্দিকার এক ছেলে ও এক মেয়ে রয়েছে।




নওগাঁর সিভিল সার্জন ডা. মোমিনুল হক ঘটনার সত্যতা নিশ্চিত করে বলেন, ঢাকা থেকে বিশেষজ্ঞ টিম আসছেন। তারা পরীক্ষা-নিরীক্ষা করে বলতে পারবেন এলাকায় নিপাহ ভাইরাস ছড়িয়েছে কিনা।
আয়েশা সিদ্দিকার ভাই সাংবাদিকদের বলেন, রাজশাহীতে বিশেষজ্ঞ চিকিৎসকরা নাকি আগেই বলেছিলেন- নিপাহ ভাইরাসে আক্রান্ত বেশির ভাগ রোগীকেই বাঁচানো সম্ভব হয় না।

নওগাঁর ধামইরহাটে নিপাহ ভাইরাসে আক্রান্ত হয়ে আয়েশা সিদ্দিকা (৩০) নামে এক গৃহবধূর মৃত্যু হয়েছে। এমন ঘটনায় এলাকায় তোলপাড় সৃষ্টি হয়েছে।